1908 במדע

רשימת אירועים מדעיים עיקריים שהתרחשו ב-1908. גילוי ונוס מווילנדורף, פסל אישה מאוסטריה שגילו מוערך ב-22,000-24,000 שנים. גילוי שלד ניאנדרטלי בן 40,000 שנים בלָה שָאפֶּל-אוֹ-סַן (La Chapelle-aux-Saints) צרפת. גילוי מצפה הכוכבים של אולוג בג שפעל במאה ה-15 בסמרקנד. ניסוח עקרון הארדי-ויינברג, מודל מתמטי שהניח את היסודות לתחום הגנטיקה של אוכלוסיות. פיתוח BCG כחיסון נגד שחפת. אויגן בלוילר, פסיכיאטר שווייצרי מציג את המושג סכיזופרניה. ליאו בירגר, פתולוג אוסטרי אמריקני ממוצא יהודי, מתאר את מחלת בירגר, מחלה דלקתית של כלי דם. 6 ביולי – משלחת בראשות רוברט פירי יוצאת במטרה להגיע לקוטב הצפוני. המטרה הושגה באפריל 1909. שידור רדיו ראשון ממגדל אייפל. הנרי פורד מתחיל בייצור המוני של מודל T. אלן קמפבל-סווינטון ( Alan Archibald Campbell-Swinton), מהנדס סקוטי, מפרסם מאמר עם העקרונות האלקטרוניים של הטלוויזיה. 13 בינואר – אנרי פרמן מקבל פרס על ביצוע טיסה מעגלית באורך של 1 ק"מ. הטיסה נמשכה דקה וחצי. 14 במאי – טיסה ראשונה בארצות הברית בה בנוסף לטייס נוכח גם נוסע. 28 ביוני – יעקב אלהמר מבצע טיסה ראשונה במטוס גרמני. 4 ביולי – גלן קרטיס מקבל פרס על ביצוע טיסה באורך מעל ק"מ. 14 באוקטובר – אנרי פרמן מבצע טיסה מעל צרפת באורך של 27 ק"מ. הטיסה נמשכה 20 דקות. נובמבר – הקמת חברה ראשונה לייצור מטוסים בבריטניה - חב' Short Brothers. 18 בדצמבר – וילבור רייט מבצע טיסה באורך של 100 ק"מ מעל צרפת. שיא עולמי חדש. 31 בדצמבר – וילבור רייט משפר את השיא שלו - מבצע טיסה באורך של 123 ק"מ. הטיסה נמשכה כמעט שעתיים. אנרי פרמן ואחיו הקימו חברה לייצור מטוסים. האיקה קמרלינג אונס מצליח להפוך הליום גזי להליום נוזלי. פריץ הבר מפתח שיטה להפקת אמוניה. ארנסט צרמלו, מתמטיקאי גרמני, עסק ביצירת בסיס לתורת הקבוצות האקסיומטית ובשנה זו פרסם את התוצאות. יוסיפ פלמל (Josip Plemelj), מתמטיקאי סלובני, מצא פתרון לבעיית רימן תוך שימוש בנוסחאות סוחוצקי-פלמל. פרסום מחקר בתחום התפלגות t. הנס גייגר וארנסט רתרפורד ממציאים את המונה גייגר. גילוי אפקט זימן בכתמי שמש על ידי ג'ורג' הייל (George Ellery Hale). גוסטב מי, פיזיקאי גרמני, מפרסם פתרון למשוואות מקסוול לפיזור קרינה אלקטרומגנטית על ידי ספירה. פרס נובל לפיזיקה – גבריאל ליפמן, על המצאת האלקטרומטר שהוא מכשיר המאפשר רישום האלקטרוקרדיוגרם הראשון. פרס נובל לכימיה – ארנסט רתרפורד, על מחקריו במבנה האטום ובכימיה של חומרים רדיואקטיביים. פרס נובל לפיזיולוגיה ורפואה – איליה מצ'ניקוב ופאול ארליך, על חקר מערכת החיסון. 15 בינואר – אדוארד טלר, פיזיקאי אמריקאי ממוצא יהודי-הונגרי, עסק בפיזיקה גרעינית, מחלוצי פיתוח פצצת האטום ופצצת המימן (נפטר ב-2003). 18 בינואר – יעקב בּרוֹנוֹבסקי, מתמטיקאי, ביולוג והיסטוריון של המדע. 22 בינואר – לב לנדאו, מבכירי הפיזיקאים הסובייטים, יהודי, חתן פרס נובל לפיזיקה (1962) על מחקריו בנוזליות-על (נפטר ב-1968). 11 בפברואר – ויוויאן פוּקס, חוקר ומגלה ארצות אנגלי, צוות המשלחת שלו היה הראשון להשלים את החצייה היבשתית של אנטארקטיקה בשנת 1958 (נפטר ב- 1999). 23 במאי – ג'ון ברדין, פיזיקאי אמריקאי, חתן שני פרסי נובל לפיזיקה, בשנת 1956 על חלקו בהמצאת הטרנזיסטור ובמחקרים בתחום מוליכים למחצה ובשנת 1972 על חלקו בפיתוח של התאוריה של מוליכות-על הקרויה תאוריית BSC (נפטר ב-1991). 7 בספטמבר – מַיְקֶל דֶבֶּיְקִי, מנתח לב וכלי דם וממציא אמריקני ממוצא לבנוני, אחד החלוצים בעולם בתחומו (נפטר ב- 2008). 4 בנובמבר – יוסף רוטבלט, פיזיקאי יהודי פולני בריטי, פעיל למניעת ניסויים גרעיניים, חתן פרס נובל לשלום. 4 בדצמבר – אלפרד הרשי, בקטריולוג וגנטיקאי אמריקאי, חתן פרס נובל לפיזיולוגיה או לרפואה לשנת 1969 על חלקו בתגליות בתחום מנגנון השכפול והמבנה הגנטי של וירוסים (נפטר ב-1997). 17 בדצמבר – וילארד ליבי, מדען אמריקאי ופרופסור לכימיה, חתן פרס נובל לכימיה ב-1960 על פיתוח השיטה של תיארוך פחמן 14, שמשמשת בין השאר לתיארוך לממצאים ארכאולוגים (נפטר ב-1980). 23 בפברואר – פרידריך פון אסמרך, כירורג ואורתופד גרמני, מומחה, ברפואה צבאית וטראומטולוגיה, שהנהיג שיטות חיטוי, חסימת דימומים וערכת חבישה לעזרה ראשונה .בטיפול בפצועים בשדה הקרב (נולד ב-1823). 9 במרץ – הנרי קליפטון סורבי, פטרולוג וגאולוג אנגלי, מחלוצי הפטרולוגיה המיקרוסקופית. מחקריו פתחו דרך לייצור מסיבי של פלדה (נולד ב-1826). 2 במאי – שארל שמברלן, פיזיקאי ומיקרוביולוג צרפתי, פיתח פילטר חרסינה לטיהור נוזלים ממיקרואורגניזמים, שבעזרתו הוכח קיום הווירוסים (נולד ב- 1851). 25 באוגוסט – אנרי בקרל, פיזיקאי צרפתי ממגלי הרדיואקטיביות, חתן פרס נובל לפיזיקה לשנת 1903 על גילוי הרדיואקטיביות הספונטנית (נולד ב-1852). מדיה וקבצים בנושא 1908 במדע בוויקישיתוף